2021. gada 31. janvārī

**50. FIL Pasaules čempionātā latvietes TOP 16**

Svētdien, 31. janvārī 50. FIL Pasaules čempionāta noslēdzošā diena iesākās ar dāmu sacensībām, kur starp 45 dalībniecēm arī četras Latvijas Nacionālā kamaniņu sporta izlases atlētes: Ulla Zirne, Kendija Aparjode, Elīza Tīrum un Elīna Ieva Vītola.

Pirmajā braucienā no latvietēm labākā – Elīza Tīruma, kura savu braucienu veica 51.131 sekundē un ierindojās desmitajā vietā. 13. vieta ar finiša laiku 51.212 sekundes – Kendijai Aparjodei. Tūlīt aiz K. Aparjodes, 12. pozīcijā, finišējot 51.265 sekundēs – Ulla Zirne. Savukārt jaunākajai no Latvijas dalībniecēm Elīnai Ievai Vītolai sestais labākais starts – 3.059 sekundes, bet finiša laiks 51.368 sekundes un 16. vieta.

Čempionāta pirmajā braucienā dominē vācietes. Pirmā – Jūlija Taubitsa *(Julia Taubitz),* kurai ātrākais brauciens – 50.417 sekundes. Otrā – Natālija Gaizenbergere *(Natalie Geisenberger)* [+0.212], bet trešā – Dajana Eitbergere *(Dajana Eitberger)* [+0.343].

Otrajā barucienā Kendija Aparjode uzrāda piekto ātrāko rezultātu un divu braucienu summā pakāpjas par četrām pozīcijām – astotajā vietā. [+1.292]. Tūlīt aiz K. Aparjodes tautiete Elīza Tīruma, kurai otrajā braucienā devītais labākais rezultāts un divu braucienu summā izcīnīta devītā vieta [1.333]. Ulla Zirne 50. FIL Pasaules čempionātā izcīna 13. vietu [+1.576], bet juniore Elīna Ieva Vītola savā debijā ierindojās 16. pozīcijā [+1.788].

Uz goda pjedestāla tikai vācietes. 2021. gada Pasaules čempione Jūlija Taubitsa *(Julia Taubitz)* [1:41.132], aiz sevis atstājot pieredzējušo Nātāliju Gaizenbergi *(Natalie Geisenberger)* [+0.315] un Dajanu Eitbergeri *(Dajana Eitberger)* [+0.472].

Devītajā FIL U-23 Pasaules čempionātā Elīnai Ievai Vītolai izcīnīta sestā vieta. [+0.950]. Pirmā – vāciete Anna Berraitere *(Anna Berreiter)* [1:41.970]. Otrā – austriete Lisa Šulte *(Lisa Shulte)* [+0.619]*,* bet bronza – amerikānietei Ešlijai Farkharsonei *(Ashley Farquharson)* [+0.761].

Plkst. 14.30 50. FIL Pasaules čempionāts noslēgsies ar komandu stafeti, kur Latvijas komandu pārstāvēs Kendija Aparjode, Artūrs Dārznieks un Andris Šics/Juris Šics.

Latvijas Nacionālās kamaniņu sporta izlases startiem 50. FIL Pasaules čempionātā seko līdzi tiešraidē Helio un Shortcut kanālā Best4Sport TV.

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456